stanford-oval/wikipedia huggingface dataset:
รางวัลอิกโนเบล
ชาวไทยได้ที่ได้รับรางวัลอิกโนเบล

ในปี 2013 คณะแพทย์ชาวไทยได้รับรางวัลในสาขาสาธารณสุข จากผลงานเรื่องการต่ออวัยวะเพศที่ถูกตัดขาด ในงานวิจัยเรื่อง "การจัดการทางศัลยกรรมในการระบาดของการตัดอวัยวะเพศในสยาม (Surgical management of an epidemic of penile amputations in siam)" ซึ่งเป็นเทคนิคที่พวกเขาแนะนำ ยกเว้นในกรณีที่อวัยวะเพศที่ถูกตัดถูกเป็ดกินบางส่วน
และในปี 2015 ในสาขาเศรษฐศาสตร์ สำหรับตำรวจนครบาลกรุงเทพ เสนอจ่ายเงินพิเศษให้เจ้าพนักงานตำรวจ หากไม่รับสินบน
ดูเพิ่ม

รายชื่อผู้ได้รับรางวัลอิกโนเบล
มาร์ค อับราฮัมส์ ในปี 2008
ทอย สตอรี่ 3

| ทอย สตอรี่ 3 |
| --- | --- |
โปสเตอร์ภาพยนตร์ทอย สตอรี่ 3
กำกับ: ลี อุนคริช
เขียนบท: ลำดับภาพ:  ไมเคิล อาร์นด์ท  เรื่อง:  จอห์น แลสซีเตอร์  แอนดรูว์ สแตนตัน  ลี อุนคริช
อำนวยการสร้าง: ดาร์ลา เค.แอนเดอร์สัน จอห์น แลสซีเตอร์  (บริหารงาน) นิโคล พาราดิส กรินด์  (ประสานงาน)
นักแสดงนำ: ทอม แฮงส์ ทิม อัลเลน โจน คูแซก
ตัดต่อ: เคน สเชิร์ซแมนน์
ดนตรีประกอบ: แรนดี้ นิวแมน
บริษัทผู้สร้าง: พิกซาร์แอนิเมชันสตูดิโอส์ 
ผู้จัดจำหน่าย: วอลต์ดิสนีย์พิกเจอส์
วันฉาย: 12 มิถุนายน ค.ศ. 2010  (เทศกาลภาพยนตร์ทาโอมีน่า) 18 มิถุนายน ค.ศ. 2010  (สหรัฐอเมริกา) 19 กรกฎาคม ค.ศ. 2010  (สหราชอาณาจักร) 12 สิงหาคม ค.ศ. 2010  (ประเทศไทย)
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 1,067 ล้านดอลลาร์สหรัฐ
ก่อนหน้านี้: ทอย สตอรี่ 2 (ค.ศ. 1999)
ต่อจากนี้: ทอย สตอรี่ 4 (ค.ศ. 2019)
ข้อมูลจาก IMDb
ทอย สตอรี่ 3 (อังกฤษ: Toy Story 3) เป็นภาพยนตร์คอมพิวเตอร์แอนิเมชันสามมิติ จากสหรัฐอเมริกาซึ่งจัดฉายในปีค.ศ. 2010 และเป็นเป็นภาพยนตร์ภาคสามของซีรีส์ทอย สตอรี่ ผลิตโดยพิกซาร์แอนิเมชันสตูดิโอส์ และจัดฉายโดยวอลต์ดิสนีย์พิกเจอส์
รายนามนักพากย์หลัก ซึ่งได้แก่ ทอม แฮงส์, ทิม อัลเลน, โจน คูแซก, ดอน ริกเกิลส์, เอสเทล แฮร์ริส, จอห์น แรทเซนเบอร์เกอร์, วอลเลซ ชอว์น, เจฟฟ์ พิดเจียน, โจดี้ เบนสัน, อาร์.ลี เออร์มี่, จอห์น มอร์ริส และลอว์รี่ เมทคาล์ฟ ทั้งหมดจะมาร่วมพากย์เสียงตามบทที่คุ้นเคยจากภาพยนตร์ชุดก่อนหน้า ส่วนจิม วาร์นี่ ผู้พากย์เสียงสลิงกี้ด็อกในสองภาคแรก กับโจ แรนฟ์ท ผู้พากย์เสียงวีซซี่กับแรนนี่ ได้เสียชีวิตก่อนที่จะเริ่มการสร้างภาพยนตร์ภาคสามนี้ ผู้ให้เสียงพากย์ในบทของสลิงกี้จึงถูกแทนที่โดยเบลค คล๊าก ในขณะที่ตัวละครของแรนฟ์ทกับตัวละครอื่นอีกหลายรายได้ถูกนำออกจากเรื่อง (อย่างไรก็ตาม วีซซี่ ก็ได้รับการกล่าวถึงในช่วงเริ่ม) ตัวละครใหม่ได้รับการพากย์เสียงโดย เนด บีทที่, ทิโมธี ดาลตัน, โบนนี่ ฮันท์, วูปี โกลด์เบิร์ก และไมเคิล คีตัน
ทอย สตอรี่ 3 กำหนดจัดฉายทั่วโลกช่วงเดือนมิถุนายนและกรกฎาคม โดยเปิดตัวทำลายสถิติทำเงินแทนที่ภาพยนตร์เชร็ค 3ในวันแรกของอเมริกาเหนือ ของช่วงที่มีสภาวะเงินเฟ้อ และทำสถิติภาพยนตร์แอนิเมชั่นเปิดตัวสูงสุดเป็นอันดับสองต่อจากเชร็ค 3 ด้วยยอดทำเงินอย่างไม่เป็นทางการในเบื้องต้นที่ 110,307,189 ดอลลาร์สหรัฐ รวมทั้งยังถือเป็นภาพยนตร์ที่ทำเงินในช่วงปลายสัปดาห์สูงสุดของพิกซาร์ฟิล์ม ตลอดจนเป็นภาพยนตร์ที่ทำเงินสูงสุดในช่วงสุดสัปดาห์ของเดือนมิถุนายน ในขณะนี้ ทอยสตอรี่ 3 เป็นภาพยนตร์ที่ทำเงินสูงที่สุดประจำปี ค.ศ. 2010 ของสหรัฐอเมริกาและแคนาดา และเป็นภาพยนตร์ทำเงินสูงสุดเป็นอันดับสองของปี ค.ศ. 2010 จากทั่วโลกอีกด้วย ทั้งยังทำลายสถิติแทนแวมไพร์ ทไวไลท์ 3 อีคลิปส์สำหรับการเปิดตัวช่วงสุดสัปดาห์ในสหราชอาณาจักรประจำปี ค.ศ. 2010 โดยทำลายสถิติที่ยอดทำเงิน 21 ล้านปอนด์ของการเปิดตัว และได้กลายมาเป็นภาพยนตร์ทำเงินสูงสุดตลอดกาลอันดับสองของสหราชอาณาจักรต่อจากแฮร์รี่ พอตเตอร์กับนักโทษแห่งอัซคาบัน ที่ทำไว้เมื่อปี ค.ศ. 2004 ด้วยยอดทำเงิน 23.9 ล้านปอนด์ในช่วงเวลานั้น
เนื้อเรื่องย่อ

เมื่อแอนดี้มีอายุได้ 17 ปี เขาก็อยู่ในช่วงเลยวัยที่สนใจกับพวกของเล่นเก่าๆ และต้องเตรียมศึกษาต่อระดับวิทยาลัย เขาตัดสินใจที่จะนำวูดดี้ไปกับเขา และนำของเล่นชิ้นอื่นๆใส่ไว้ในถุงขยะโดยมีเจตนาที่จะเก็บของเหล่านี้ไว้ที่ห้องเพดาน แต่แม่ของแอนดี้ก็เข้าใจผิดคิดว่าของเหล่านี้กลายเป็นขยะ เพราะคิดว่าแอนดี้คงไม่ต้องการของเล่นเหล่านี้อีกต่อไป เหล่าของเล่นต่างพบว่านี่เป็นกล่องที่บริจาคถึงซันนี่ไซด์เดย์แคร์ ในขณะที่วู้ดดี้เป็นฝ่ายเห็นสิ่งที่เกิดขึ้นจริง เขาจึงพยายามแก้ความเข้าใจผิดให้กระจ่าง แต่ของเล่นอื่นๆต่างก็ปฏิเสธที่จะรับฟัง
เหล่าของเล่นย้ายเข้าสู่ซันนี่ไซด์และได้รับการต้อนรับอย่างอบอุ่นจากเดย์แคร์ทอย ซึ่งนำโดย ลอทส์-โอ'-ฮักกินส์-แบร์ (ลอสโซ่) ในขณะที่วูดดี้เป็นฝ่ายพยายามโน้มน้าวใจพวกเขาให้เดินทางกลับไปหาแอนดี้ แต่ดูเหมือนพวกเขาต่างมีความสุขกับการอยู่กับซันนี่ไซด์มากกว่า ทำให้วูดดี้ออกไปจากกลุ่มของพวกเขา ต่อมาไม่นานพวกเขาก็ได้รู้ว่า เด็กๆกลุ่มใหม่นั้นไม่เคยปฏิบัติกับของเล่นอย่างอ่อนโยนเลย อีกทั้งยังทรมานของเล่นชิ้นต่างๆด้วยความไร้เดียงสา ซึ่งลอสโซ่เป็นผู้อยู่เบื้องหลังของเรื่องทั้งหมดนี้ เพื่อต้องการที่จะทารุณของเล่นที่เพิ่งเข้ามาใหม่ ขณะเดียวกัน บาร์บี้ของมอลลี่ที่นำมาบริจาคด้วยได้เกิดตกหลุมรักกับเคน ผู้ซึ่งเป็นมือขวาของลอสโซ่ โดยเคนเองก็ตกหลุมรักบาร์บี้ด้วยเช่นกัน ส่วนบัซ ไลท์เยียร์ก็ได้ออกไปขอร้องลอสโซ่ให้มอบของเล่นเหล่านี้ไปอยู่กับเจ้าของเดิม แต่เขากลับถูกจับกุมโดยพวกของเล่นซันนี่ไซด์ และทำการรีเซ็ทบัซใหม่ ให้กลายเป็นผู้พิทักษ์อวกาศตามความต้องการของพวกเขาแทน และสั่งให้ไปจับตัวเหล่าบรรดาของเล่นที่เป็นเพื่อนของบัซไปคุมขังเอาไว้ทั้งหมด
แต่นับเป็นโชคดีที่ระหว่างทาง วูดดี้ซึ่งกำลังจะเดินทางกลับไปหาแอนดี้ที่บ้านนั้นได้พบกับบอนนี่ หนูน้อยผู้รักของเล่น ผู้ซึ่งมีแต่ของเล่นที่อยู่ในสภาพดี อาทิ เม่นเจ้าบทบาทในชุดเอี๊ยมที่ชื่อ คุณพริกเคิลแพนต์ และตัวตลกที่ชื่อ ชัคเกิ้ลส์ ซึ่งเคยมีเจ้าของคนเดียวกับลอสโซ่ และรู้เรื่องราวอันร้ายกาจของซันนี่ไซด์เดย์แคร์เป็นอย่างดี เมื่อเขาได้เล่าให้วู้ดดี้ฟัง วูดดี้จึงรู้ว่าเพื่อนๆของเขากำลังตกอยู่ในอันตราย วูดดี้จึงพยายามหาวิธีเข้าไปช่วยเพื่อนๆ และรวมพลังกันวางแผนเพื่อหนีกลับบ้านไปหาแอนดี้ให้ได้
ตัวละครหลัก

วูดดี้ พากย์เสียงอังกฤษโดย ทอม แฮงส์ พากย์ไทยโดย สรพงศ์ ชาตรี
บัซ ไลท์เยียร์ พากย์เสียงอังกฤษโดย ทิม อัลเลน พากย์ไทยโดย สันติสุข พรหมศิริ
เจสซี่ พากย์เสียงอังกฤษโดย โจน คูแซก พากย์ไทยโดย สุกานดา บุณยธรรมิก
ลอสโซ่ พากย์เสียงอังกฤษโดย เนด เบทที พากย์ไทยโดย สปัลศิลป์ ศิริชัย
มิสเตอร์โปเตโต้เฮด พากย์เสียงอังกฤษโดย ดอน ริคเลส พากย์ไทยโดย ธงชัย ชาญชำนิ
สลิงกี้ พากย์เสียงอังกฤษโดย เบลค คาร์ค พากย์ไทยโดย ศุภสรณ์ มุมแตง
เร็กซ์ พากย์เสียงอังกฤษโดย วอลเลซ ชอว์น พากย์ไทยโดย จักรรัตน์ ศรีรักษ์
แฮม พากย์เสียงอังกฤษโดย จอห์น แรทเซนเบอร์เกอร์ พากย์ไทยโดย กฤษณะ ศฤงคารนนท์
บาร์บี้ พากย์เสียงอังกฤษโดย โจดี เบนสัน พากย์ไทยโดย สุมาลี สุธีรธรรม
เคน พากย์เสียงอังกฤษโดย ไมเคิล คีตัน พากย์ไทยโดย อภินันท์ ธีระนันทกุล
นางโปเตโต้เฮด พากย์เสียงอังกฤษโดย เอสเทล แฮร์ริส พากย์ไทยโดย สุมาลี สุธีรธรรม
ของเล่น เอเลี่ยน พากย์เสียงอังกฤษโดย เจฟ พิดเจี้ยน
แอนดี้ พากย์เสียงอังกฤษโดย จอห์น มอร์ริส พากย์ไทยโดย ทรงวุฒิ พุฒิพรโกศล
แหล่งข้อมูลอื่น

toy story
Toy Story 3 ที่อินเทอร์เน็ตมูวีเดตาเบส
ทอย สตอรี่ 3 ที่บ็อกซ์ออฟฟิศโมโจ
Toy Story 3 at Rotten Tomatoes
ทอย สตอรี่ 3[ลิงก์เสีย] ที่เว็บไซต์ th.IEDb.net[ลิงก์เสีย]
ทะเลสาบแอร์

ทะเลแอร์
ทะเลสาบแอร์ (อังกฤษ: Lake Eyre) ตั้งอยู่ในกลางประเทศออสเตรเลีย บริเวณพื้นที่แห้งและเป็นทะเลสาบที่ใหญ่ที่สุดในประเทศ ถูกค้นพบในปี ค.ศ. 1840 โดยจอห์น แอร์ นักสำรวจชาวอังกฤษ
ทะเลสาบปราศร

| ทะเลสาบปราศร |
| --- | --- |
ทะเลสาบปราศรและมนเทียรปราศร
ทะเลสาบปราศรแสดงแผนที่รัฐหิมาจัลประเทศทะเลสาบปราศรแสดงแผนที่ประเทศอินเดีย
ที่ตั้ง: มัณฑี
พิกัด: 31°45′15″N 77°06′05″E﻿ / ﻿31.75426°N 77.10141°E﻿ / 31.75426; 77.10141
ชนิด: โฮโลมิกติก
ประเทศในลุ่มน้ำ: อินเดีย

พื้นที่พื้นน้ำ: 1 ha (2.5 เอเคอร์)
ความสูงของพื้นที่: 2,730 m (8,960 ft)

อ้างอิง: www.hptdc.gov.in
ทะเบสาบปราศร (อังกฤษ: Prashar Lake) เป็นทะเลสาบน้ำจืดที่ความสูง 2,730 เมตร (8,960 ฟุต) จากระดับน้ำทะเล ในอำเภอมัณฑี รัฐหิมาจัลประเทศ ประเทศอินเดีย ห่างไป 49 km (30 mi) ทางตะวันออกของเมืองมัณฑี ริมทะเลสาบเป็นที่ตั้งของโบสถ์พราหมณ์ซึ่งมีสิ่งปลูกสร้างทรงเจดีย์สามชั้น สร้างขึ้นบูชาฤาษีปราศร เชื่อกันว่าทะเลสาบนี้เป็นทะเลสาบศักดิ์สิทธิ์โดยฤาษีปราศรได้เดินทางมาบำเพ็ญสมาธิอยู่ที่ริมทะเลสาบนี้ โบสถ์พราหมณ์ดังกล่าวร้างขึ้นในศตวรรษที่ 14 ด้วยสถาปัตยกรรมแบบหิมาจลี เพื่อบูชาฤาษีปราศร
ตามตำนานเล่าว่า ภีมะ หนึ่งในพี่น้องปาณฑพ เป็นผู้สร้างทะเลสาบนี้ขึ้นมา หลังสิ้นสุดสงครามที่ทุ่งคุรุเกษตรในมหาภารตะ ตระกูลปาณฑพได้เดินทางกลับมาพร้อมพระกามรุนาคผ่านพื้นที่นี้ซึ่งพึงพอใจกับความเงียบสงบและตัดสินใจจะประทับอยู่ ณ ที่นี้ตลอดไป ภีมะจึงใช้ศอกข้างหนึ่งกระแทกเข้ากับภูเขาเกิดเป็นหลุมขนาดใหญ่ที่ต่อมากลายมาเป็นทะเลสาบปราศร
แหล่งข้อมูลอื่น

Himachal Pradesh Tourism Department
"Prashar Temple". DevBhumi. สืบค้นเมื่อ 2023-07-12.
ทอย สตอรี่ 4

| ทอย สตอรี่ 4 |
| --- | --- |
ใบปิดภาพยนตร์
กำกับ: Josh Cooley
บทภาพยนตร์:   Stephany Folsom  Andrew Stanton 
เนื้อเรื่อง:   John Lasseter  Rashida Jones  Will McCormack  Josh Cooley  Valerie LaPointe  Martin Hynes  Stephany Folsom  Andrew Stanton 
อำนวยการสร้าง:   Jonas Rivera  Mark Nielsen 
นักแสดงนำ:   Tom Hanks  ทิม อัลเลน  Annie Potts  Tony Hale  Keegan-Michael Key  Jordan Peele  Madeleine McGraw  Christina Hendricks  เคอานู รีฟส์  Ally Maki  Jay Hernandez  Lori Alan  Joan Cusack 
กำกับภาพ:   Patrick Lin  Jean-Claude Kalache 
ตัดต่อ: Axel Geddes
ดนตรีประกอบ: Randy Newman
บริษัทผู้สร้าง:   Walt Disney Pictures  Pixar Animation Studios  
ผู้จัดจำหน่าย: Walt Disney StudiosMotion Pictures
วันฉาย:   11 มิถุนายน ค.ศ. 2019 (2019-06-11) (El Capitan Theatre)  21 มิถุนายน ค.ศ. 2019 (2019-06-21) (United States)    ไทย : 20 มิถุนายน 2562
ความยาว: 100 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 1,073 ล้านดอลลาร์สหรัฐ
ก่อนหน้านี้: ทอย สตอรี่ 3 (2010)
ทอย สตอรี่ 4 (อังกฤษ: Toy Story 4) เป็นภาพยนตร์คอมพิวเตอร์แอนิเมชันสามมิติ จากสหรัฐอเมริกาซึ่งจัดฉายในปี ค.ศ. 2019 และเป็นภาพยนตร์ภาคที่สี่ของซีรีส์ทอย สตอรี่ ผลิตโดยพิกซาร์แอนิเมชันสตูดิโอส์ และจัดฉายโดยวอลต์ดิสนีย์พิกเจอส์ ในปี ค.ศ.2023 ภาพยนตร์ภาคที่ห้าของซีรีส์ ทอย สตอรี่ 5 กำลังอยู่ในการพัฒนา
ตัวละคร > ตัวละครหลัก

วู้ดดี้
บัซ ไลท์เยียร์
โบ พีพ
ฟอร์คกี้
แก๊ปบี้ แก๊ปบี้
ดุ๊ค คาบูม
ดัคกี้ & บันนี่
เบนสัน
กิ๊กเกิล แมคดิมเพิล
บอนนี่
ตัวละคร > ตัวละครสมทบ

เจสซี่
สลิงกี้
เร็กซ์
แฮม
มิสเตอร์โปเตโต้เฮด
มิสซิสโปเตโต้เฮด
ของเล่น เอเลี่ยน
ดอลลี่
ทริกซี่
คุณพริกเกิลแพนท์
บัทเทอร์คัพ
บิลลี่ โก๊ท กรั๊ฟ
คอมแบต คาร์ล
แม่บอนนี่
พ่อบอนนี่
มากาเร็ต เจ้าของร้านขายของมือสอง
รถอาร์ ซี(flashback)
บาร์บี้(flashback)
แอนดี้(flashback)
แม่แอนดี้(flashback)
แหล่งข้อมูลอื่น

toy story
Toy Story 4 ที่อินเทอร์เน็ตมูวีเดตาเบส
ทอย สตอรี่ 4 ที่บ็อกซ์ออฟฟิศโมโจ
Toy Story 4 at Rotten Tomatoes
ทอย สตอรี่ 3[ลิงก์เสีย] ที่เว็บไซต์ th.IEDb.net[ลิงก์เสีย]
↑  Giardina, Carolyn (May 13, 2019). "'Toy Story 4': Rashida Jones, John Lasseter Among 8 Who Will Share "Story By" Credits". The Hollywood Reporter. สืบค้นเมื่อ May 13, 2019.
↑  "Official Teaser". Disney/Pixar/YouTube. November 12, 2018. สืบค้นเมื่อ February 16, 2019.
↑  Cross, Dominick (February 26, 2016). "Newman on Putin, people, politics, music". The Advertiser. เก็บจากแหล่งเดิมเมื่อ March 2, 2016. สืบค้นเมื่อ November 26, 2016.
↑  "TOY STORY 4". British Board of Film Classification. คลังข้อมูลเก่าเก็บจากแหล่งเดิมเมื่อ 2019-06-19. สืบค้นเมื่อ June 13, 2019.
↑  "Toy Story 4". Box Office Mojo. สืบค้นเมื่อ November 5, 2019.
ทะเลสาบรูปแอก

ทะเลสาบรูปแอกคดเคี้ยว (สแกนดิเนเวีย)
การก่อตัวของทะเลสาบรูปแอกในแม่น้ำโนวิทนาในอะแลสกา
ทะเลสาบรูปแอก, บึงโค้ง หรือ กุด (อังกฤษ: oxbow lake) เป็นทะเลสาบหรือบึงที่มีรูปร่างโค้งเข้าหากัน เกิดจากการที่ลำน้ำโค้งตวัดเปลี่ยนเส้นทางการไหลจากแนวโค้งเดิมเป็นลำน้ำสายใหม่ที่ตรง ทำให้ที่ดินบริเวณนั้นเป็นเกาะระยะหนึ่ง ต่อมาลำน้ำสายเก่าถูกตะกอนมาทับถมปิดหัวและท้ายจึงถูกตัดขาดกลายเป็นบึงที่มีลักษณะเป็นรูปแอก และทะเลสาบรูปแอกนี้จะถูกทำลายจากการทับถมของตะกอนชายฝั่งกลายมาเป็นที่ราบน้ำท่วมถึงเรียกว่า รอยบึงโค้ง (oxbow scar) ซึ่งเป็นที่ลุ่มน้ำขังชื้นแฉะต่อไป ตัวอย่างเช่น บึงสีไฟ จังหวัดพิจิตร ซึ่งเกิดจากแม่น้ำน่าน, น้ำครก จังหวัดน่าน ซึ่งเกิดจากแม่น้ำน่าน และ หนองกุดทิง จังหวัดบึงกาฬ ซึ่งเกิดจากแม่น้ำโขง
คำว่า "รูปแอก" ยังอาจใช้เรียกส่วนโค้งรูปตัวยูของแม่น้ำลำธาร โดยที่ส่วนโค้งนั้นไม่จำเป็นต้องถูกตัดขาดจากลำน้ำสายหลักก็ได้
แหล่งข้อมูลอื่น

NASA Remote Sensing Tutorial: Fluvial/Deltaic/Coastal Landforms เก็บถาวร 2007-03-12 ที่ เวย์แบ็กแมชชีน
Ox Bow Lake Formation, As Seen By the Google Earth Time Machine
ทะเลทรายนามิบ

เนิน 7: เนินทรายที่สุงที่สุดในโลก สูง 383 เมตร
ทะเลทรายนามิบ (อังกฤษ: Namib Desert) ตั้งอยู่บริเวณชายฝั่งประเทศนามิเบีย ทอดตัวยาวตั้งแต่ประเทศแองโกลาทางทิศเหนือทาบชายฝั่งมหาสมุทรแอตแลนติกในประเทศนามิเบีย ไปสุดที่แม่น้ำออเรนจ์ตรงพรมแดนระหว่างประเทศนามิเบียกับประเทศแอฟริกาใต้ มีความยาวประมาณ 2,000 กิโลเมตร มีช่วงความกว้างตั้งแต่ 10-160 กิโลเมตร ครอบคลุมพื้นที่ประมาณ 50,000 ตารางกิโลเมตร หรือ 31,250,000 ไร่ เป็นหนึ่งในทะเลทรายที่มีอายุเก่าแก่ที่สุดของโลก โดยคาดว่ามีอายุอย่างน้อย 55 ล้านปี สภาพโดยทั่วไปเวิ้งว้างและเต็มไปด้วยหมอก ทะเลทรายนามิบถูกแบ่งออกเป็นสองส่วนโดยแม่น้ำควีเซบซึ่งไหลลงสู่มหาสมุทรแอตแลนติกที่อ่าววอลวิส
ทะเลทรายนามิบทางส่วนเหนือเป็นที่ราบกรวดหินชายฝั่งทางทิศตะวันตกได้ชื่อว่า "ชายฝั่งโครงกระดูก" (Skeleton Coast) เพราะในอดีตมีทั้งเรือและคนขึ้นฝั่งมาเพื่อล้มตาย
ทะเลทรายนามิบทางส่วนใต้เป็นทะเลทรายอันกว้างใหญ่ มีเนินทรายสลับร่องกว้างเป็นแนวยาวสม่ำเสมอ ภายใต้เนินทรายเป็นแหล่งขุมเพชรที่ใหญ่ที่สุดในโลก ซึ่งเกิดจากกระแสน้ำที่เชี่ยวกรากของแม่น้ำออเรนจ์ได้พันพาเพชรมาปนกับกรวดเลนในเมืองคิมเบอร์ลีย์ของแอฟริกาใต้ก่อนจะไหลลงสูมหาสมุทรแอตแลนติก ซึ่งขณะที่กรวดทรายจมน้ำจะถูกกระแสน้ำเย็นพัดขึ้นฝั่งไปทางเหนือ และมาสะสมบริเวณชายฝั่งทะเลประเทศนามิบก่อนจะโดนปิดทับด้วยโคลนเลนและทรายละเอียด
สิ่งมีชีวิต

ตามชายฝั่งมีฝนตกปีละไม่เกิน 25 มิลลิเมตร และอาจไม่มีฝนตกนานถึง 10 ปี โดยพื้นที่ส่วนใหญ่เป็นหมอกและน้ำค้าง อากาศอบอุ่นชื้นจากมหาสมุทรแอตแลนติก พัดมาเจอกับกระแสน้ำเย็นเบงเกวลา ทำให้เกิดหมอกหนาก่อตัวในเวลากลางคืน ทำให้บรรดาสิ่งมีชีวิตต่าง ๆ เช่น แมลงปีกแข็งบางชนิดได้รับความชุ่มชื้น บริเวณชายฝั่งทะเลก็เป็นที่พักพิงของฝูงแมวน้ำชนิดมีขนอีกด้วย ส่วนพืชที่สำคัญ คือ ต้นเวลวิชเซีย ที่ขึ้นเฉพาะที่ทะเลทรายนามิบแห่งเดียวเท่านั้น และแตงนารา ที่เป็นอาหารที่ชื่นชอบของสัตว์ต่าง ๆ
ทะเลทรายนามิบจัดว่าเป็นทะเลทรายที่มีสิ่งมีชีวิตเฉพาะถิ่นอาศัยอยู่มากที่สุดในโลก
แหล่งข้อมูลอื่น

แผนที่และภาพถ่ายทางอากาศของ ทะเลทรายนามิบ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
24°45′07″S 15°16′35″E﻿ / ﻿24.751944°S 15.276389°E﻿ / -24.751944; 15.276389
| ด ค กบริเวณแห้งแล้งหรือทะเลทรายของโลก |
| --- | --- |
ทวีปแอฟริกา:  แอลจีเรีย  บายูดา  ชัลบี  ดานากิล  อีสเทิร์น  เฟอริโอ  ฟาราฟรา  คาลาฮารี  ลิเบีย  นามิบ  นิวเบีย  ไนอีรี  ริกเตอร์สเวลด์  สะฮารา  เตเนเร  ไวต์ 
ทวีปเอเชีย:  อัดดะห์นา  อาหรับ  อารัลการากุม  อารัลกุม  บาดาอินจารัน  เบตปาค-ดาลา  โชลิสถาน  ดัชตีกะวีร์  ดัชตีลูต  ดัชตีมาร์โกห์  ดัชตีนาโอมิด  กูร์บังตึงกึต  โกบี  ฮามี  หุบเขาสินธุ  ทะเลทรายจูเดีย  การากุม  คาราน  กุมตัก  คีซิลคุม  ล็อป  อันนาฟูด  เนเกฟ  ออร์โดส  ไฉต้าม  รุบัลคอลี  รัสเซียนอาร์กติก  เรกีสถาน  ซารืยเอซิค-อะตืยราอู  ซีเรีย  ทากลามากัน  เทงเกอร์  ธาล  ธาร์  ติฮามะห์  อุสต์ยุร์ต  วาฮิบาแซนส์  ลิวา 
ทวีปยุโรป:  อักโกนา  แอลไพน์  บาร์เดนัสเรอาเลส  บเวนดูฟ  กาโบเดกาตา  เดลีบลาโตแซนด์  เฮาเลนตี  โอเลชกีแซนส์  ออลทีเนียนสะฮารา  รึน  ตาเบร์นัส 
ทวีปอเมริกาเหนือ:  แอลวอร์ด  แอมาร์โกซา  บาฮากาลิฟอร์เนีย  แบล็กร็อก  คาร์ครอสส์  แชนเนลด์สแกบแลนส์  ชีวาวา  เอสกาแลนที  กรันเดเซียร์โตเดอัลตาร์  เกรตเบซิน  เกรตซอลต์เลก  Jornada del Muerto  โมฮาวี  โอคานากัน  นอร์ทอเมริกันอาร์กติก  โอไวฮี  เพนเตดเดเซิร์ต  เรด  โซโนรา 
ทวีปอเมริกาใต้:  อาตากามา  ลากวาฮีรา  โลสเมดาโนสเดโกโร  มอนเต  ปาตาโกเนีย  เซชูรา  ตาตาโกอา 
เขตโอเชียเนีย:  กิบสัน  เกรตแซนดี  เกรตวิกตอเรีย  คาอู  ลิตเทิลแซนดี  นัลลาร์บอร์  เพนเตดเดเซิร์ต  Pedirka Desert  Rangipo Desert  ซิมป์สัน  สเชเลตสกี  ทะเลทรายสเติร์ตสโตนี  Tanami Desert  Tirari Desert 
แถบขั้วโลก:  แอนตาร์กติกา  อาร์กติก 
เวลวิชเซีย ฟอสซิลมีชีวิตในทะเลทรายนามิบ
ทอมัสแห่งวูดสตอก ดยุกที่ 1 แห่งกลอสเตอร์

ตราของโธมัสแห่งวูดสตอก
โธมัสแห่งวูดสตอก (อังกฤษ: Thomas of Woodstock) ดยุคที่ 1 แห่งกลอสเตอร์, เอิร์ลที่ 1 แห่งบักกิงแฮม, เอิร์ลที่ 1 แห่งเอสเซกซ์ เป็นบุตรคนที่สิบสามและคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์เป็นคนสุดท้ายในพระโอรสห้าคนของพระเจ้าเอ็ดเวิร์ดที่ 3 ที่มีชีวิตถึงวัยผู้ใหญ่
ชีวิตช่วงแรก

โธมัสแห่งวูดสตอกเป็นคนที่ห้าในพระโอรสห้าคนที่รอดชีวิตและบุตรคนที่สิบสี่และคนสุดท้ายของพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเอโนลต์ พระองค์ประสูติที่พระราชวังวูดสตอกใกล้กับออกซฟอร์ด อังกฤษ เมื่อวันที่ 7 มกราคม ค.ศ. 1355 โธมัสอ่อนกว่าพี่น้องคนโตที่สุด 15 ปีและถูกเลี้ยงดูในครัวเรือนของพระมารดา
ราววันที่ 24 สิงหาคม ค.ศ. 1376 โธมัสแต่งงานกับเอเลนอร์ เดอ โบฮัน คนโตในบุตรสาวสองคนที่รอดชีวิตของฮัมฟรีย์ เดอ โบฮัน เอิร์ลที่ 7 แห่งเฮริฟอร์ด กับเลดี้โจน ฟิตซ์อาลัน น้องสาวของเอเลนอร์ แมรี เดอ โบฮัน เป็นภรรยาคนแรกของพระเจ้าเฮนรีที่ 4 แห่งอังกฤษ และเป็นมารดาของพระเจ้าเฮนรีที่ 5 แห่งอังกฤษ
เมื่อบิดาของเอเลนอร์ตายในเดือนมกราคม ค.ศ. 1373 ทรัพย์สินที่ดินของเขาควรถูกส่งต่อให้ลูกพี่ลูกน้อง ฌิลแบร์ต์ เดอ โบฮัน เพราะเขาไม่มีลูกชาย ทว่าด้วยอิทธิพลของพระเจ้าเอ็ดเวิร์ดที่ 3 ทรัพย์สินที่ดินของเอิร์ลที่ 7 แห่งเฮริฟอร์ดถูกแบ่งให้บุตรสาวทั้งสอง หลังโธมัสกับเอเลนอร์แต่งงานกันในปี ค.ศ. 1376 ทั้งคู่อาศัยอยู่ในปราสาทเพลชีย์ในเอสเซกซ์ น้องสาวของเอเลนอร์ แมรี อาศัยอยู่ที่นั่นภายใต้การดูแลของเอเลนอร์กับโธมัส เธอถูกจับเรียนเรื่องหลักธรรมคำสอนทางศาสนาด้วยความหวังที่จะให้เธอเป็นแม่ชี ซึ่งจะทำให้ส่วนแบ่งของเธอในมรดกเดอ โบฮันตกเป็นของเอเลนอร์กับโธมัส ทว่าจอห์นแห่งกอนต์ พระโอรสที่ยังมีชีวิตอยู่คนที่สามของพระเจ้าเอ็ดเวิร์ดที่ 3 และพระเชษฐาของโธมัส มีความคิดที่ต่างออกไป ทรงจัดแจงให้น้าสาวของแมรีพาเธอออกมาจากปราสาทเพรชีย์ไปที่ปราสาทอารันเดล บ้านของครอบครัวของมารดา ที่นั่น ในวันที่ 27 กรกฎาคม ค.ศ. 1380 แมรีวัย 11-12 ปีแต่งงานกับบุตรชายคนโตของจอห์นแห่งกอนต์ เฮนรี โบลิงโบรก อนาคตพระเจ้าเฮนรีที่ 4
ทายาท

โธมัสกับเอเลนอร์มีบุตรห้าคน คือ
ฮัมฟรีย์ เอิร์ลที่ 2 แห่งบักกิงแฮม (ค.ศ. 1381 –  1399) ตายในช่วงวัยรุ่น ไม่มีทายาท
แอนน์แห่งกลอสเตอร์ (ค.ศ. 1383 –  1438) แต่งงานกับ (1) โธมัส สแตฟฟอร์ด เอิร์ลที่ 3 แห่งสแตฟฟอร์ด ไม่มีทายาท (2) เอ็ดมันด์ สแตฟฟอร์ด เอิร์ลที่ 5 แห่งสแตฟฟอร์ด มีทายาท (3) วิลเลียม บัวร์ชิเยร์ เคานต์ที่ 1 แห่งอู มีทายาท
โจน (ค.ศ. 1384 – 1400) แต่งงานกับฌิลแบร์ต์ ทัลโบต์ ลอร์ดทัลโบต์ที่ 5 ตายในการคลอดลูก ไม่มีทายาท
อิซาเบลลา (ค.ศ. 1385/1386 – 1402) ตายในช่วงวัยรุ่น
ฟิลิปปา (ค.ศ. 1388) ตายตั้งแต่ยังเด็ก
แหล่งข้อมูล

http://www.unofficialroyalty.com/thomas-of-woodstock-1st-duke-of-gloucester/
| ด ค กดยุกแห่งกลอสเตอร์ |
| --- | --- |
 ทอมัสแห่งวูดสตอก (1385–1397)  ฮัมฟรีย์แห่งแลงคาสเตอร์ (1414–1447)  ริชาร์ด (1461–1483)  เฮนรี สจวต (1659–1660)  วิลเลียม (1689–1700)  ดยุกแห่งกลอสเตอร์และเอดินบะระ (1764–1834)  เฮนรี (1928–1974)  ริชาร์ด (1974–present) 
ริชาร์ด ฟิตซ์อาลัน เอิร์ลที่ 11 แห่งอารันเดล, โธมัสแห่งวูดสตอก ดยุคที่ 1 แห่งกลอสเตอร์, โธมัส เดอ โมวเบรย์ เอิร์ลที่ 1 แห่งนอตติงแฮม, เฮนรี เอิร์ลแห่งดาร์บี (ต่อมาคือพระเจ้าเฮนรีที่ 4) และโธมัส เดอ บัวชอมป์ เอิร์ลที่ 12 แห่งวอริค ขอโอกาสในการพิสูจน์ตนเองต่อพระเจ้าริชาร์ดที่ 2 ด้วยตราประจำตัวในการพิพากษาคดีการก่อกบฏ
การฆาตกรรมโธมัสแห่งวูดสตอก
ทะเลสาบเกรตซอลต์

ทะเลสาบเกรตซอลต์
ทะเลสาบเกรตซอลต์ (อังกฤษ: Great Salt Lake) ตั้งอยู่ในรัฐยูทาห์ ประเทศสหรัฐอเมริกา มีขนาดความยาว 120 กิโลเมตร กว้าง 50 กิโลเมตร ทะเลสาบแห่งนี้ได้รับน้ำจากแม่น้ำสามสาย (คือแม่น้ำแบร์ แม่น้ำจอร์แดน และแม่น้ำเวเบอร์) และไม่มีทางออกสู่ทะเล เมื่อปริมาณไอน้ำระเหยมากกว่าน้ำที่ไหลเข้าทำให้แร่ธาตุที่สะสมอยู่ในทะเลสาบมีความเข้มข้นสูง ทำให้น้ำในทะเลสาบเค็มกว่าปกติร้อยละ 20-27 บางช่วงเวลาทะเลสาบมีเนื้อที่เพียง 1,500 ตารางกิโลเมตร แต่ช่วงที่น้ำมากเนื้อที่ทะเลสาบอาจมีเนื้อที่ถึง 5,311 ตารางกิโลเมตร
41°0′N 112°25′W﻿ / ﻿41.000°N 112.417°W﻿ / 41.000; -112.417
ทะเลสาบหยางเฉิง

| ทะเลสาบหยางเฉิง |
| --- | --- |
ทิวทัศน์ของทะเลสาบหยางเฉิง
ที่ตั้งของทะเลสาบหยางเฉิง
ที่ตั้ง: ซูโจว มณฑลเจียงซู
พิกัด: 31°25′51″N 120°48′47″E﻿ / ﻿31.43083°N 120.81306°E﻿ / 31.43083; 120.81306
ประเทศในลุ่มน้ำ:  จีน
ทะเลสาบหยางเฉิง (อังกฤษ: Yangcheng Lake; จีน: 阳澄湖; พินอิน: Yángchéng Hú) เป็นทะเลสาบน้ำจืดขนาดเล็ก ตั้งทางทิศตะวันออกเฉียงเหนือห่างจากเมืองซูโจว ในมณฑลเจียงซู ประเทศจีน ประมาณ 3 กิโลเมตร (1.9 ไมล์)  เป็นแหล่งที่มีชื่อเสียงที่เป็นต้นกำเนิดของปูขน (ก้ามขน)
ทะเลสาบหยางเฉิงตั้งอยู่ระหว่งทะเลสาบไท่หรือไท่หู (อังกฤษ: Lake Tai; จีนตัวย่อ: 太湖) และแม่น้ำแยงซี โดยรอบทะเลสาบมีอาณาเขตติดกับเมืองซูโจว เมืองฉางสู (Changshu) (จีนตัวย่อ: 常熟) และเมืองคุณซาน (Kunshan) (จีนตัวย่อ: 昆山) ครอบคลุมพื้นที่ประมาณ 20 ตารางกิโลเมตร (7.7 ตารางไมล์).
ปูขนจะมีการย้ายถิ่นฐานจากทะเลสาบหยางเฉิงไปยังปากแม่น้ำแยงซี (Yangtze delta) เพื่อหาคู่และผสมพันธุ์ในเดือนช่วงกันยายนและเดือนตุลาคม ซึ่งชาวประมงท้องถิ่นจะจับปูขนในช่วงการย้ายถิ่นนี้
ในปี ค.ศ. 2002 ปริมาณผลผลิตปูขนหรือปูก้ามขน ในบริเวณทะเลสาบหยางเฉิงนี้ รวมประมาณ 1,500 ตัน (1,700 ตันในสเกลสั้น)
แหล่งข้อมูลอื่น

China Daily article on faked origins of Hairy Crabs เก็บถาวร 2008-07-24 ที่ เวย์แบ็กแมชชีน
Article on the lake and the crab by the Suzhou government เก็บถาวร 2005-12-10 ที่ เวย์แบ็กแมชชีน
ทะเลสาบมาลาวี

| ทะเลสาบมาลาวี |
| --- | --- |
ภาพถ่ายของทะเลสาบจากดาวเทียม
ทะเลสาบมาลาวีแสดงแผนที่ประเทศมาลาวีทะเลสาบมาลาวีแสดงแผนที่แอฟริกา
พิกัด: 12°00′S 34°30′E﻿ / ﻿12.000°S 34.500°E﻿ / -12.000; 34.500
ชนิดของทะเลสาบ: Ancient lake, Rift lake
แหล่งน้ำไหลเข้าหลัก: Ruhuhu River
แหล่งน้ำไหลออก: Shire River
ประเทศในลุ่มน้ำ: มาลาวี โมซัมบิกและแทนซาเนีย

ช่วงยาวที่สุด: 560 กิโลเมตร (350 ไมล์) ถึง 580
ช่วงกว้างที่สุด: 75 กิโลเมตร (47 ไมล์)
พื้นที่พื้นน้ำ: 29,600 ตารางกิโลเมตร (11,400 ตารางไมล์)
ความลึกโดยเฉลี่ย: 292 เมตร (958 ฟุต)
ความลึกสูงสุด: 706 เมตร (2,316 ฟุต)
ปริมาณน้ำ: 8,400 ลูกบาศก์กิโลเมตร (2,000 ลูกบาศก์ไมล์)
ความสูงของพื้นที่: 468 เมตร (1,535 ฟุต) above sea level

เกาะ: Likoma and Chizumulu islets, Mumbo Island
อ้างอิง: 

 พื้นที่ชุ่มน้ำแรมซาร์
ชื่อที่ขึ้นทะเบียน: Lake Niassa and its Coastal Zone
ขึ้นเมื่อ: 26 เมษายน ค.ศ. 2011
เลขอ้างอิง: 1964
 
 
ทะเลสาบมาลาวี หรือ ทะเลสาบนยาซา ในแทนซาเนีย หรือ ทะเลสาบนิอัสซา ในโมซัมบิก  (อังกฤษ: Lake Malawi, Lake Nyasa, Lake Nyassa, Lake Niassa) เป็นทะเลสาบน้ำจืดขนาดใหญ่แห่งหนึ่งในทวีปแอฟริกา เช่นเดียวกับทะเลสาบวิกตอเรียหรือทะเลสาบแทนกันยีกา นับว่าเป็นทะเลสาบที่มีขนาดเล็กที่สุดในบรรดา 3 ทะเลสาบนี้
ทะเลสาบมาลาวี เกิดจากการที่พื้นผิวโลกในบริเวณหุบเขาเกรตริฟต์แวลลีย์แยกตัวออกจากกันเมื่อ 8 ล้านปีก่อน และกำเนิดเป็นทะเลสาบเมื่อ 4 ล้านปีก่อน จากน้ำที่เอ่อล้นในทะเลสาบแทนกันยีกา ไหลมารวมกันที่นี่ นับเป็นทะเลสาบที่มีความใหญ่เป็นอันดับ 9 ของโลก โดยมีพื้นที่ทั้งหมด 31,000 ตารางกิโลเมตร มีความยาว 600 กิโลเมตร ความกว้างโดยเฉลี่ย 50 กิโลเมตร มีพื้นที่ติดกับประเทศมาลาวี, แทนซาเนีย และโมซัมบิก
ทะเลสาบมาลาวีมีจุดที่ลึกที่สุดวัดได้ประมาณ 700 เมตร มีความสูงจากระดับน้ำทะเลประมาณ 427 เมตร น้ำในทะเลสาบแห่งนี้ได้ชื่อว่ามีความใสมากที่สุดแห่งหนึ่งของโลก สามารถมองลงไปได้ลึกถึง 3 เมตร มีอุณหภูมิของน้ำระหว่างพื้นผิวกับส่วนที่ลึกลงไปแตกต่างกันเพียง 2-3 องศาเซลเซียส
มีสภาพแวดล้อมที่มีความแตกต่างกันมาก ส่วนใหญ่จะเป็นหาดทรายหรือหาดเลนที่มีวัชพืชปกคลุมสลับกับชายฝั่งที่มีโขดหินอยู่มากมาย ในช่วงเดือนมิถุนายน-สิงหาคม จะเป็นช่วงที่อากาศแปรปรวน คือ มักจะมีพายุก่อตัวขึ้นในทะเลสาบ ทำให้เกิดคลื่นสูงประมาณ 3-4 เมตร และจะมีลมพัดมาจากทางทิศตะวันออกเฉียงใต้เรียกว่า "เอ็มเวรา" (Mwera) ก่อนจะเข้าสู่ฤดูหนาว
ทะเลสาบมาลาวี ได้ชื่อว่าเป็นแหล่งกำเนิดของปลาหมอสีแหล่งใหญ่อีกแห่งหนึ่ง เช่นเดียวกับทะเลสาบแทนกันยีกาและทะเลสาบวิกตอเรีย มีปลาหมอสีหลายสกุลหลายชนิด อาทิ สกุล Oreochromis เช่น ปลานิล (O. niloticus) ซึ่งเป็นปลาเศรษฐกิจน้ำจืดที่มีความสำคัญมาก หรือ สกุล Cyrtocara และProtomelas ซึ่งเป็นปลาสวยงามที่เป็นที่นิยมเลี้ยงกันอย่างกว้างขวาง ซึ่งทะเลสาบมาลาวีได้การสำรวจแล้วพบปลาหมอสีมากกว่า 1,000 ชนิด เชื่อกันว่าปลาในทะเลสาบมาลาวีนั้นมาจากปลาหมอสีที่อาศัยอยู่ในทะเลสาบแทนกันยีกาที่ไหลมาพร้อมกับน้ำในทะเลสาบ แรกเริ่มมีเพียงไม่กี่ชนิดเท่านั้น (โดยเชื่อว่ามีแค่ชนิดเดียวเท่านั้นที่มาถึง คือ Haplochromis ที่ฟักลูกในปาก) แต่ภายในระยะเวลาเพียง 1 ล้านปี ก็ได้กลายพันธุ์มาเป็นปลาหมอสีที่หลากหลายชนิดอย่างในปัจจุบัน
ดูเพิ่ม

ทะเลสาบวิกตอเรีย
ทะเลสาบแทนกันยีกา